Siljan

Siljan on järvi Keski-Ruotsissa Taalainmaalla. Järvi on Ruotsin kuudenneksi suurin, ja sen suurin syvyys on 120 metriä. Järven pinta-ala on samaan vesistöön kuuluvat Orsasjön ja Insjön mukaan lukien 354 neliökilometriä, ja suurin asutuskeskus sen rannalla on Mora. Siljan sijaitsee Siljansringenin, devonikautisen meteorikraatterin alueella. Alueella on säilynyt runsaasti fossiilipitoisia ordoviki-, siluuri- ja kambrikautisia sedimenttejä. Aiheesta muualla Kuvia tai muita tiedostoja aiheesta Siljan Wikimedia Commonsissa